Document ID: 32006D0190

ODLOČBA KOMISIJE
z dne 1. marca 2006
o spremembi Odločbe 97/808/ES o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s tlaki
(notificirano pod dokumentarno številko C(2006) 553)
(Besedilo velja za EGP)
(2006/190/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), in zlasti člena 13(4) Direktive,
ob upoštevanju naslednjega:
(1)
Razpredelnica družine proizvodov „TLAKI (2/2)“ v Prilogi III k Odločbi Komisije 97/808/ES z dne 20. novembra 1997 o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s tlaki (2) sistem potrjevanja skladnosti 3 napačno uvršča v razred FFL.
(2)
Zato je treba Odločbo 97/808/ES ustrezno spremeniti.
(3)
Ukrepi, predvideni s to odločbo, so v skladu z mnenjem Stalnega odbora za gradbeništvo -
SPREJELA NASLEDNJO ODLOČBO:
Člen 1
Priloga III k Odločbi 97/808/ES se spremeni, kakor je določeno v Prilogi k tej odločbi.
Člen 2
Ta odločba je naslovljena na države članice.
V Bruslju, 1. marca 2006

Labels: 3
7
1